Hardenvuorella
Nouskaa uudellenne unet!
 Huollu, sydänkammio!
 Laulunriemu, kaihonkyynel
 Uhkuu ihmehesti jo.

 Kuusistossa kuljeskelen,
 Missä lähde lirisee,
 Missä uljaat hirvet hiihtää,
 Korpirastas laulelee.

 Vuorille ma tahdon nousta,
 Harjaan vaaran röysteisen,
 Jossa linnan raunioita
 Kultaa rusot koittehen.

 Tuonne itsekseni istun
 Mennytt’ aikaa muistamaan,
 Vanhaa kukkivata kantaa,
 Laskenutta loistostaan.

 Nurmi peittää turnauspaikkaa,
 Jossa kesti ottelon
 Mies, mi lannistaen parhaat
 Voitti taiston palkinnon.

 Köynnös kiertää solan viertä,
 Jolta kaunis naikkonen
 Ylpeälle voittajalle
 Heitti voitonkatsehen.

 Voitonsaajat, miehen, naisen,
 Voittanut on kuolon yö –
 Kuivankalso sirppisankar
 Meidät kaikki maahan lyö.

Heinrich Heine